

URDHËR
Nr. 558, datë 28.10.2025

PËR MBYLLJEN E VEPRIMTARISË SË INSTITUCIONIT ARSIMOR PARAUNIVERSITAR PRIVAT, KOPSHTI “ATE ANNIBALE DI FRANCIA”

Në mbështetje të pikës 4, të nenit 102, të Kushtetutës të Republikës së Shqipërisë dhe të pikës 7, të nenit 42, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, si dhe urdhrit nr. 497, datë 29.9.2025, të ministrit të Arsimit, “Për delegimin e kompetencave dhe caktimin e detyrave të zëvendësministrit të Arsimit, znj. Orjana Osmani”,

URDHËROJ:

1. Mbylljen e veprimtarisë së institucionit arsimor parauniversitar privat, kopshti “Ate Annibale Di Francia”, themeluar nga Fondacioni “Etërit Rogacionistë Shqiptarë”, i licencuar me urdhrin nr. 466, datë 22.12.2009, të ministrit të Arsimit dhe Shkencës, “Për funksionimin e institucionit arsimor privat parauniversitar – kopshti ‘Ate Annibale Di Francia’”, me kërkesën e tij nr. 94/2 prot., datë 16.9.2025. 
2. Institucioni arsimor parauniversitar jopublik, kopshti “Ate Annibale Di Francia”, ka për detyrë:
a) të vendosë në dispozicion të Zyrës Vendore të Arsimit Parauniversitar Lezhë çdo informacion të kërkuar deri në plotësimin dhe mbylljen e të gjitha kërkesave të parashikuara në këtë urdhër;
b) të dorëzojë në Zyrën Vendore të Arsimit Parauniversitar Lezhë të gjithë dokumentacionin lidhur me veprimtarinë e kryer;
c) të kthejë pagesat e kryera nga prindi/përfaqësuesi ligjor i nxënësit për pjesën e papërfunduar të arsimit parashkollor, si dhe çdo detyrim tjetër të papërmbushur, nëse ka. 
3. Zyra Vendore e Arsimit Parauniversitar Lezhë ka për detyrë:
a) të ngrejë grup pune, brenda 3 (tre) ditëve nga hyrja në fuqi e këtij urdhri dhe të marrë masat për mbylljen e veprimtarisë së institucionit arsimor parauniversitar privat, kopshti “Ate Annibale Di Francia”;
b) të administrojë të gjithë dokumentacionin lidhur me veprimtarinë mësimore të kryer nga institucioni arsimor parauniversitar privat;
c) të ruajë në arkivin e institucionit dhe më tej të arkivojë, sipas ligjit nr. 9154, datë 6.11.2003, “Për arkivat”, i ndryshuar, dokumentacionin e dorëzuar nga institucioni arsimor parauniversitar privat, kopshti “Ate Annibale Di Francia”.
4. Agjencia Kombëtare e Arsimit Parauniversitar dhe Drejtoria Rajonale Arsimore Parauniversitare Lezhë të monitorojnë veprimtarinë e Zyrës Vendore të Arsimit Parauniversitar Lezhë për zbatimin e detyrave, sipas këtij urdhri.
5. Në rast të moszbatimit të detyrimeve nga institucioni arsimor parauniversitar privat, kopshti “Ate Annibale Di Francia”, të përcaktuara në pikën 2, të këtij urdhri, Zyra Vendore e Arsimit Parauniversitar Lezhë të marrë të gjitha masat, sipas legjislacionit në fuqi.
6. Urdhri nr. 466, datë 22.12.2009, i ministrit të Arsimit dhe Shkencës, “Për funksionimin e institucionit arsimor privat parauniversitar – kopshti ‘Ate Annibale Di Francia’”, shfuqizohet. 
7. Ngarkohen për zbatimin e këtij urdhri Sekretari i Përgjithshëm në Ministrinë e Arsimit, Drejtoria e Përgjithshme Rregullatore për Arsimin dhe Sportin, Agjencia Kombëtare e Arsimit Parauniversitar, Drejtoria Rajonale Arsimore Parauniversitare Lezhë, Zyra Vendore e Arsimit Parauniversitar Lezhë, institucioni arsimor parauniversitar privat, kopshti “Ate Annibale Di Francia”.
[bookmark: _GoBack]Ky urdhër hyn në fuqi menjëherë dhe botohet në Fletoren Zyrtare.

